open-index/open-wikipedia-markdown huggingface dataset:
Թոնի (մրցանակ)

մինի
**«Թոնի» մրցանակ** (), մրցանակ, որը շնորհվում է ամեն տարի ամերիկյան թատրոնի, ինչպես նաև երաժշտական թատրոնի (հատկապես Բրոդվեյի թատրոնի) ոլորտում ձեռքբերումների համար։

Մրցանակի ամբողջական պաշտոնական անվանումն է «*Antoinette Perry Award for Excellence in Theatre*»։ Մրցանակն իր անվանումն ստացել է ամերիկացի դերասանուհի և ռեժիսոր Անտուանետա Փերիի (1888-1946) պատվին։

Մրցանակը շնորհվում է մշակույթի և լրագրության հետ առնչություն ունեցող 700 անձանցից բաղկացած խմբի քվեարկությամբ։ «Թոնի» մրցանակը ստեղծվել է 1947 թվականին և համարվում է համարժեք կինոարվեստի ոլորտում շնորհվող «Օսկար», երաժշտական «Գրեմմի» և հեռուստատեսային «Էմմի» մրցանակներին։

Այժմ մրցանակը տրվում է 27 անվանակարգերում։ Մրցանակակիրներին է հանձնվում Միդթաուն Մանհեթենում տարին մեկ անգամ անցկացվող հանդիսության ժամանակ, *American Theatre Wing*-ի և *The Broadway League*-ի ներկայացուցիչների կողմից։

«Թոնի» մրցանակի շնորհման 73-րդ արարողությունը տեղի է ունեցել 2019 թվականի հունիսի 9-ին և ուղիղ եթերով հեռարձակվել է CBS հեռուստատեսությամբ։ Վարողը եղել է Ջեյմս Քորդոնը։ Մրցանակակիր են դարձել կինոյի և թատրոնի շատ երևելի դերասաններ։

## Անվանակարգեր
### Պիեսներ
*Լավագույն պիես
*Պիեսի լավագույն ռեժիսուրա
*Տղամարդու լավագույն դերը պիեսում
*Կնոջ լավագույն դերը պիեսում 
*Երկրորդ պլանի տղամարդու լավագույն դերը պիեսում
*Երկրորդ պլանի կնոջ լավագույն դերը պիեսում 
*Լավագույն հագուստներ
*Լավագույն լուսավորություն
*Լավագույն վերածնված պիես
*Տեսարանի լավագույն դիզայն
* Լավագույն ձայն

### Մյուզիքլներ
*Լավագույն մյուզիքլ
*Մյուզիքի լավագույն ռեժիսուրա
*Տղամարդու լավագույն դերը մյուզիքլում 
*Կնոջ լավագույն դերը մյուզիքլում
*Երկրորդ պլանի տղամարդու լավագույն դերը մյուզիքլում 
*Լավագույն խորեոգրաֆիա
*Լավագույն հագուստներ
*Լավագույն լուսավորություն
*Լավագույն գործիքավորում
*Լավագույն երաժշտություն կամ բանաստեղծություններ
*Վերածնված լավագույն մյուզիքլ
*Տեսարանի լավագույն դիզայն

### Հատուկ
*Տարածաշրջանային թատրոն
*Հատուկ մրցանակներ
*Ակնառու ձեռքբերումների համար 
*Իզաբել Սթիվենսոնի մրցանակ

## Հատուկ մրցանակներ
«Թոնի» հատուկ մրցանակներին տարբեր ժամանակներում արժանացել են Ջուդի Գառլենդը, Նյու Յորքի հանրային գրադարանի թատերական հավաքածուն, Ջոն Գիլգուդը, Ֆրանկո Ձեֆֆիրելլին, Իրվինգ Բեռլինը, Օդրի Հեփբերնը, Մառլեն Դիտրիխը, Լեոնարդ Բերնսթայնը, Բարբարա Սթրեյզանդը, Յուլ Բրինները («Թագավորը և ես» և շատ այլ ներկայացումների համար) և այլն։

## Ծանոթագրություններ

## Արտաքին հղումներ
* 
* 
* 

Կատեգորիա:Ամերիկյան թատրոնի մրցանակներ
Հալմստադ ՖԱ

**Հալմստադ**, շվեդական ֆուտբոլային ակումբ Հալմստադ քաղաքում։ Ակումբը հիմնադրվել է 1914 թվականի մարտի 6-ին : Շվեդիայի քառակի չեմպիոն։ Տնային մարզադաշտը «Էրյանս Վալլ» մարզադաշտում։

## Ձեռքբերումներ
* Շվեդիայի չեմպիոն - 1976, 1977, 1997, 2000
* Շվեդիայի գավաթակիր - 1995

## Ծանոթագրություններ

## Արտաքին հղումներ
* Պաշտոնական կայքը

Կատեգորիա:Շվեդական ֆուտբոլային ակումբներ
Համարբյու ՖԱ

**Համարբյու**, շվեդական ֆուտբոլային ակումբ Ստոկհոլմ քաղաքում։ Ակումբը հիմնադրվել է 1897 թվականին։ Տնային մարզադաշտը «*Tele2 Arena*»-ն է։ Ակումբը ներկայումս հանդես է գալիս Ալսվենսկանում։

## Ձեռքբերումներ
* Շվեդիայի չմեպիոն - 2001

## Ծանոթագրություններ

## Արտաքին հղումներ
* Պաշտոնական կայքը

Կատեգորիա:Շվեդական ֆուտբոլային ակումբներ
Թենգիզ Ամիրեջիբի

**Թենգիզ (Գիզի) Կոնստանտինի Ամիրեջիբի** (նաև՝ **Ամիրաջիբի**, , 30 սեպտեմբերի, 1927, Թբիլիսի, Վրացական ԽՍՀ, ԽՍՀՄ — 9 մարտի, 2013), վրացի դաշնակահար և մանկավարժ։ Թբիլիսիի կոնսերվատորիայի պրոֆեսոր, Վրաստանի Շոթա Ռուսթավելու անվան պետական մրցանակի դափնեկիր, Վրացական ԽՍՀ ժողովրդական արտիստ (1961):

## Կենսագրություն
Թենգիզ Ամիրեջիբին ծնվել է 1927 թվականի սեպտեմբերի 30-ին Թբիլիսիում։ Դաշնամուր նվագել սովորել է Թբիլիսիի կոնսերվատորիային կից «շնորհալի երեխաների խմբակում» պրոֆեսոր Աննա Տելաշվիլու ղեկավարությամբ։ Ութ տարեկան հասակից ելույթներ է ունեցել անհատական ծրագրերով, այդ թվում նաև Վրաստանի պետական սիմֆոնիկ նվագախմբի հետ։

1945—1950 թվականներին սովորել է Մոսկվայի կոնսերվատորիայում (պրոֆեսոր Կոնստանտին Իգումանովի և Լև Օբորինի դասարաններում)։ Կոնսերվատորիայում ուսումն ավարտելուց հետո համերգներ է տվել Մոսկվայում, Լենինգրադում, ԽՍՀՄ տարբեր քաղաքներում, ինչպես նաև արտասահմանում՝ ԱՄՆ-ում, Կանադայում, Գերմանիայում, Լեհաստանում, Հարավսլավիայում։ Ֆրանսիայում (Փարիզ) նկարահանվել է «Նվագում է Թ. Ամիրեջիբին» ֆիլմը։

Թենգիզ Ամիրեջիբիի կատարումների շարքում առանձնակի տեղ են զբաղեցրել Ֆրեդերիկ Շոպենի ստեղծագործությունները։

## Նշանավոր աշակերտներ
* Մ. Դոիջաշվիլի, Վրաստանի ժողովրդական արտիստ, Թբիլիսիի կոնսերվատորիայի ռեկտոր,
* Ալեքսանդր Կորսանտիա, Բոստոնի ազգային համալսարանի պրոֆեսոր
* միջզագային բազմաթիվ մրցույթների դափնեկիրներ, մանկավարժներ և կատարողներ․
** Էլիսո Բոլկվաձե (Փարիզ)
** Մարինա Նադիրաձե (Գլազգո)
** Տամարի Գուրևիչ (Բոստոն)
** Խատիա Բունիատիշվիլի (Փարիզ)

## Մրցանակներ
* 1951 թվականին Բեռլինում երիտասարդ կատարողների փառատոնում արժանացել է պատվավոր մեդալի,
* Վրաստանի ժողովրդական արտիստ
* Վրացական ԽՍՀ Շոթա Ռուսթավելու անվան պետական մրցանակ
* Պատվո շքանշան

## Ծանոթագրություններ

## Արտաքին հղումներ
* Аида с мотоциклом : Интервью Тенгиза Амирэджиби // «Эксперт Украина», № 23 (120), 11 июня 2007.

Կատեգորիա:Պատվո շքանշանի ասպետներ (Վրաստան)
Կատեգորիա:Վրաստանի ժողովրդական արտիստներ
Կատեգորիա:Վրացական ԽՍՀ Շոթա Ռուսթավելու անվան պետական մրցանակի դափնեկիրներ
Կատեգորիա:Վրացական ԽՍՀ ժողովրդական արտիստներ
Կատեգորիա:Վրացի դաշնակահարներ
Կատեգորիա:Վրացի մանկավարժներ
Ænima

***Ænima*** — Երկրորդ ստուդիական ալբոմն է ամերիկյան *Tool* խմբի։ 1996 թվականի սեպտեմբերի 17-ին դուրս է եկել վինիլային ալբոմի տարբերակը, իսկ հոկտեմբերի 1-ին թողարկվել է ձայնասկավառակին։ 2003 թվականի մարտի 4-ին վավերացվել է ինչպես եռակի պլատինե։

## Կոմպոզիցիաների ցանկ
# Stinkfist — 5:11
# Eulogy — 8:29
# H. — 6:03
# Useful Idiot — 0:39
# Forty Six & 2 — 6:03
# Message To Harry Manback — 1:53
# Hooker With A Penis — 4:34
# Intermission — 0:56
# jimmy — 5:24
# Die Eier Von Satan — 2:17
# Pushit — 9:56
# Cesaro Summability — 1:26
# Ænema — 6:40
# (-) Ions — 4:00
# Third Eye — 13:47

## Ծանոթագրություններ

Կատեգորիա:1996 ալբոմներ
Կատեգորիա:Անգլալեզու ալբոմներ
Կատեգորիա:Երաժշտական ալբոմներ
Nothing Personal

**Nothing Personal** ("Ոչ մի անձնական բան"), ամերիկյան All Time Low փոփ փանկ խնբի երրորդ ստուդիական ալբոմն է։ Թողարկվել է *[[Hopeless Records]]* լեյբլով 2009 թվականի հուլիսի 7-ին։ Առաջին շաբաթվա ընթացքում վաճառվել է 63&nbsp;000 օրինակ, և *Nothing Personal*-ը հայտնվել է *[[Billboard 200]]*-ի հիթ-շքերթի չորրորդ հորիզոնականում, և դարձել խմբի ամենահաջողված թողարկումը։

## Ալբոմի մասին
Սկավառակի երաժշտական պրոդյուսերներն են Մեթ Սքվայրը, Դևիդ Բենդեթը, Բութչ Ուոկերը։ Ալբոմին անուն է ծառայել երգերից մեկի անունը՝ *«Break Your Little Heart»*։

Վոկալիստ Ալեքսը այսպես է անդրադարձել ալբոմին՝

## Կոմպոզիցիաների ցուցակ

## Ծանոթագրություններ

Կատեգորիա:2009 ալբոմներ
Կատեգորիա:Անգլալեզու ալբոմներ
Լևոն III (Աբխազիայի արքա)

**Լևոն III** (վրաց.` ლეონ III), Աբխազիայի արքա 960-969 թվականներին։

Լևոնը Գեորգի II արքայի որդին էր, սերում էր Անոսիդների տոհմից։ Հաջորդել է հորը, մահացել է անժառանգ։

Աբխազիայի ազնվականությունը գահի ժառանգորդ է նշանակում Լևոնի եղբորը` Դեմետրեին։ Աբխազական գահին հավակնում էին նաև Կախեթի արքաներ Կյուրիկե II-ը և Դավիթը։ Լևոնն օգնում է եղբորը՝ նշանակվել իր ժառանգորդ։

969 թվականին՝ Լևոն III-ի մահից հետո, աբխազական գահն անցնում է Դեմետրե III-ին։

## Տես նաև
* Աբխազիայի արքաների ցանկ

## Ծանոթագրություններ

Կատեգորիա:Աբխազիայի արքաներ
Կատեգորիա:10-րդ դարի անձինք
Կատեգորիա:Աբխազական ազնվականություն
Ֆալկենբերգ ՖԱ

**Ֆալկենբերգ**, շվեդական ֆուտբոլային ակումբ Ֆալկենբերգ քաղաքում։ Ակումբը հիմնադրվել է 1928 թվականի փետրվարի 3-ին։ Տնային մարզադաշտը «Ֆալկենբերգ ՒՊ»-ն է։ Ակումբը Հալանդի ֆեդերացիայի անդամ է։

## Ծանոթագրություններ

## Արտաքին հղումներ
* Պաշտոնական կայքը

Կատեգորիա:1928 հիմնադրումներ Շվեդիայում
Կատեգորիա:Շվեդական ֆուտբոլային ակումբներ
Դավիթ Ռոնդելի

**Դավիթ Եվգենիի Ռոնդելի** (, իսկական ազգանունը՝ *Ցագարեյշվիլի*,  (11 ապրիլի), 1904, Քութայիս, Ռուսական կայսրություն - 12 մարտի, 1976, Թբիլիսի, Վրացական ԽՍՀ, ԽՍՀՄ), վրացի խորհրդային կինոռեժիսոր և սցենարիստ։ Վրացական ԽՍՀ ժողովրդական արտիստ (1961), Ստալինյան առաջին աստիճանի մրցանակի դափնեկիր (1950)։

## Կենսագրություն
Դավիթ Ցագարեյշվիլին ծնվել է 1904 թվականի մարտի 29-ին (ապրիլի 11-ին) Քութայիսում։ Ավարտել է Քութայիսի երկրորդ տեխնիկումը (1922) և Թբիլիսիի համալսարանի շինարարական ֆակուլտետը (1926)։ 1923 թվականից թղթակցել է Քութայիսի ու Թբիլիսիի թերթերի, 1926-1928 թվականներին եղել է «Պրոլետարական գրականություն» ամսագրի գլխավոր խմբագիր։ 1928 թվականից Դավիթ Ռոնդելին եղել է Վրաստանի «Կինոպետարդ»-ի սցենարական բաժնի վարիչ։ 1953-1954 թվականներին եղել է Վրաստանի կինեմատոգրաֆիայի նախարարության կոլեգիայի գլխավոր խմբագիր։ Դասավանդել է Վրաստանի Կինոպետարդին կից կինոդպրոցում, Թբիլիսիի Շոթա Ռուսթավելու անվան թատերական ինստիտուտում։

Դավիթ Ռոնդելին մահացել է 1976 թվականի մարտի 12-ին Թբիլիսիում։

## Ֆիլմագրություն
### Ռեժիսոր
* 1930 – Դատապարտում
* 1930 – Ուգուբզիարա
* 1935 – Արշաուլի ժայռը
* 1937 – Կորուսյալ դրախտ 
* 1941 – Կոլխիդայի կրակները
* 1944 – Ջուրղայի վահանը  *([[Սեմյոն Դոլիձե]]ի հետ համատեղ)*
* 1952 – Բարձունքներ նվաճողները 
* 1956 – Ստվեր ճանապարհին 
* 1958 – Մամլուք
* 1961 – Ինգուրի ափերին 
* 1965 – Պիեռը՝ ոստիկանության աշխատակիցը
* 1967 – Իմ ընկեր Նոդարը
* 1971 – Աղջիկը № 25 խցից
* 1974 – Օդային կամուրջ

### Սցենարիստ
* 1930 – Ուգուբզիարա
* 1944 – Ջուրգայի վահանը *([[Սեմյոն Դոլիձե]]ի հետ համատեղ)*
* 1952 – Բարձունքներ նվաճողները 
* 1958 – Մամլուք
* 1968 – Իմ ընկեր Նոդարը

## Մրցանակներ
* Ստալինյան մրցանակ (1950) – «Ջուրղայի վահանը» ֆիլմի համար (1944)
* Վրացական ԽՍՀ ժողովրդական արտիստ (1961)

## Ծանոթագրություններ

## Արտաքին հղումներ
* Դավիթ Ռոնդելին Internet Movie Database կայքում
* http://mediateka.km.ru/cinema_2001/Encyclop.asp?Topic=topic_segida_p4473 

Կատեգորիա:Վրացի կինոռեժիսորներ
Կատեգորիա:Վրացի սցենարիստներ
Կատեգորիա:Քութայիս քաղաքում ծնվածներ
Կատեգորիա:Թբիլիսի քաղաքում մահացածներ
Կատեգորիա:Ստալինյան մրցանակի դափնեկիրներ
Կատեգորիա:Վրացական ԽՍՀ ժողովրդական արտիստներ
Կատեգորիա:Թբիլիսիի պետական համալսարանի շրջանավարտներ
Գիլկ

**Գիլկ**, լեռ Ադրբեջանի Ղազախի շրջանում, Վիրահայոց լեռներում (Գանձակի լեռնահամակարգում), Ֆարահլի գյուղից 2-2,5 կմ հարավ-արևելք, Գավազան լեռնագագաթից հյուսիս-արևելք։

## Ծանոթագրություններ

Կատեգորիա:Ադրբեջանի լեռներ
Կատեգորիա:Ղազախի շրջան
Ռևազ Լագիձե

**Ռևազ (Ռեզո) Իլյայի Լագիձե** (, 10 հուլիսի, 1921, Բաղդաթի, Քութայիսի շրջան - 16 հոկտեմբերի, 1981, Թբիլիսի, Վրացական ԽՍՀ), վրացի կոմպոզիտոր։ Վրացական ԽՍՀ արվեստի վաստակավոր գործիչ (1958), Վրացական ԽՍՀ ժողովրդական արտիստ (1961)։

## Կենսագրություն
Ռևազ Լագիձեն ծնվել է 1921 թվականի հուլիսի 10-ին Վրաստանի Քութայիսի շրջանի Բաղդաթի գյուղում։

1948 թվականին ավարտել է Թբիլիսիի կոնսերվատորիայի կոմպոզիցիայի դասարանը։ Եղել է Անդրեյ Բալանչիվաձեի աշակերտը։ Ստեղծագործական գործունեությունն սկսել է 1940 թվականին։ Կինոյում նրա առաջին աշխատանքը եղել է 1951 թվականին նկարահանված «Տասնմեկ գագաթների գրոհը» վավերագրական ֆիլմը։

1941-1945 թվականներին եղել է Վրաստանի ֆիլհարմոնիայի սիմֆոնիկ նվագախմբի ջութակահար, իսկ 1945-1949 թվականներին որպես ջութակահար աշխատել է Վրացական ռադիոյի սիմֆոնիկ նվագախմբում։ 1962 թվականից եղել է Թբիլիսիի մանկավարժական ինստիտուտի երաժշտության ամբիոնի վարիչ։

1964 թվականից դասավանդել է Թբիլիսիի կոնսերվատորիայում։

Ռևազ Լագիձեի ստեղծագործությունների մեջ մեծ տեղ են գրավում երգերը։ Բանաստեղծ Պյոտր Գրուզինսկու հետ համագործակցությամբ գրել է հանրահայտ «Թբիլիսո» երգը։ Գրել է երաժշտական կատակերգություններ, սիմֆոնիկ ու կամերային-գործիքային ստեղծագործություններ։ Ստեղծել է նաև դաշնամուրային պիեսներ, ռոմանսներ, բեմադրությունների ու ֆիլմերի երաժշտություն։

Ռևազ Լագիձեն գրել է «Լելա» օպերան (առաջին անգամ բեմադրվել է 1973 թվականին Մեդեա Ամիրանաշվիլու, Զուրաբ Անջափարիձեի, Տարիել Չիչինաձեի, Շոթա Չանկվետաձեի, Էլզա Գարսևանիշվիլու մասնակցությամբ)։

Ռևազ Լագիձեն մահացել է 1981 թվականի հոկտեմբերի 16-ին Թբիլիսիում։

## Մրցանակներ
* 1975 - Վրացական ԽՍՀ պետական մրցանակ «Լելա» օպերայի համար
* 1967 - Վրացական ԽՍՀ Լենինյան կոմերիտմիության մրցանակ

## Հիշատակ
* Թբիլիսիի երաժշտական դպրոցներից մեկը կրում է Ռևազ Լագիձեի անունը,
* Թբիլիսի մանկավարժական ինստիտուտում, որտեղ Ռևազ Լագիձեն դասավանդել է շուրջ 20 տարի, սահմանվել է նրա անվան մրցանակ։

## Ստեղծագործություն
Գրել է հետևյալ ֆիլմերի երաժշտությունը.
* 1951 - Տասնմեկ գագաթների գրոհը (վավերագրական)
* 1953 - Անհնազանդ այծիկը (անիմացիոն)
* 1954 - Մզեչաբուկի (անիմացիոն)
* 1955 - Կախարդական սրինգ
* 1957 - Արևոտ երկրում (վավերագրական)
* 1957 - Վերջինը Սաբուդարայից
* 1959 - Շնաձկան ատան
* 1959 - Նինո
* 1959 - Ծաղիկ ձյան վրա
* 1960 - Ընդհատված երգ (Prerusená piesen ԽՍՀՄ, Չեխոսլովակիա)
* 1961 - Բարի մարդիկ
* 1961 - Մի երկնքի տակ
* 1961 - Աղավնիներ
* 1961 - Իշխանուհի Մայա
* 1961 - Որմնանկար
* 1961 - Աղքատի պատմությունը
* 1963 - Ո՞վ կսանձահարի ձիուն
* 1964 - Լեռների օրենքը
* 1965 - Խևսուրական բալլադ
* 1967 - Իմ ընկեր Նոդարը
* 1968 - Շղթայված կղզի (Chained Island)
* 1968 - Տագնապ
* 1969 - Սպասում
* 1971 - Ջրասույզ քաղաքը որոնողները
* 1971 - Քո ձեռքերի ջերմությունը
* 1974 - Գիշերային այց
* 1974 - Հսուն ողկույզներ
* 1976 - Մաքուր ջրի քար
* 1977 - Հեքիմի աշակերտը

## Ծանոթագրություններ

## Արտաքին հղումներ
* Лагидзе Реваз. Биография 
*Ռևազ Լագիձե. օպերա «Լելա»

Կատեգորիա:Վրացի կոմպոզիտորներ
Կատեգորիա:Վրացական ԽՍՀ արվեստի վաստակավոր գործիչներ
Կատեգորիա:Վրացական ԽՍՀ ժողովրդական արտիստներ
Զուրաբ Նողայիդելի

**Զուրաբ Թեմուրի Նողայիդելի** (ծնվ. հոկտեմբերի 22, 1964, Քոբուլեթ, Վրացական ԽՍՀ), վրացի քաղաքական գործիչ։ Վրաստանի վարչապետ 2005-2007 թվականներին, «Արդար Վրաստան» կուսակցության առաջնորդ։

## Կրթություն
Ավարտել է Մ. Լոմոնոսովի անվան Մոսկվայի պետական համալսարանի ֆիզիկայի ֆակուլտետը։

## Քաղաքական գործունեությունը
* 1988-1991 - աշխատել է Վրաստանի աշխարհագրության ինստիտուտում։
* 1992 - Վրաստանի խորհրդարանի պատգամավոր։
* 1999 - Վրաստանի խորհրդարանի պատգամավոր «Վրաստանի քաղաքացիների միություն» կուսակցության ցուցակով։ Ընտրվել է Հարկերի և եկամուտների հանձնաժողովի նախագահ։
* 2001-2002 - ֆինանսների նախարար։
* Ծառայությունից հեռանալուց հետո աշխատել է առևտրային բանկում և գործընկեր խորհրդատվական ընկերությունում։
* 2003 թվականի նոյեմբերի 27-ից — ֆինանսների նախարար։
* 2005 թվականի փետրվարի 17-ից մինևչ 2007 թվականի նոյեմբեր - Վրաստանի վարչապետ։

## Ընտանիք
Ամուսնացած է, ունի 2 դուստր։

## Ծանոթագրություններ

## Արտաքին հղումներ
* Վրաստանի վարչապետ. Վրաստանի իշխանության պաշտոնական կայքում  
* Զուրաբ Նողայիդելի համառոտ կենսագրությունը 

Կատեգորիա:21-րդ դարի վրացի քաղաքական գործիչներ
Կատեգորիա:Մոսկվայի պետական համալսարանի շրջանավարտներ
Կատեգորիա:Վրաստանի խորհրդարանի պատգամավորներ
Կատեգորիա:Վրաստանի վարչապետներ
Կատեգորիա:Վրաստանի քաղաքական գործիչներ
Կատեգորիա:Վրացի ֆիզիկոսներ
Կատեգորիա:Քոբուլեթ քաղաքում ծնվածներ
Թեոդոսիուս II (Աբխազիայի արքա)

**Թեոդոսիուս II** (վրաց.` თეოდოს II), Աբխազիայի արքա։ Գահակալել է երկու անգամ՝ 811-812 և 837-838 թվականներին։

Թեոդոսիուսը հաջորդել է եղբորը՝ Լևոն II արքային, սերում էր Անոսիդների տոհմից։ Նրա հայրը 786 թվականին ընդվզել էր Բյուզանդիայի դեմ և իրեն անկախ թագավոր հռչակել։ Բացի Հովհաննես բռնակալից և իր որդուց` երկար տարիներ աբխազական գահին բազմում էին Լևոն II-ի ժառանգները։

Թեոդոսիուսին հաջորդում է Դեմետրե II-ը, ով իր եղբայր Լևոնի որդին էր։

## Տես նաև
* Աբխազիայի արքաների ցանկ

## Ծանոթագրություններ

Կատեգորիա:Աբխազիայի արքաներ
Կատեգորիա:9-րդ դարի անձինք
Կատեգորիա:Աբխազական ազնվականություն
Շուխութի խճանկար

**Շուխութի խճանկար**, հանդիսանում է լոգարան՝ պատրասված մոզաիկայից։ Հայտնաբերվել է Շուխութ համայնքում (ներառում է Գուրիայի մարզի Ներքին Շուխութ և Վերին Շուխութ գյուղերը) 1961 թվականին։ Այն թվագրվում է 4-5-րդ դարերով։ Խճանկարը արված է եղել Opus Tesselatum տեխնիկայի օգտագործումով, որը չափսերը և ձևերը ներկայացնում է խորանարդներով։ Խճանկարը պատրաստված է հետևյալ նյութերից.
# Սև ավազաքար.
# Սպիտակ, դեղին, կանաչ գույներ.
# Անդեզիտ՝ մուգ կարմիր, նաև գորշ գույնի.
# Բաց կարմիր կերամիկա։
Դիզայնը խորանարդներով է և աստղիկներով։

## Ծանոթագրություններ

Կատեգորիա:Գուրիա
Կատեգորիա:Խճանկարներ
Կատեգորիա:Վրացական քանդակագործություն
Լևոն III (այլ կիրառումներ)

**Լևոն III** անունով քաղաքական կամ կրոնական գործիչներն են՝

* Լևոն III - Հռոմի պապ 795-816
* Լևոն III - Աբխազիայի թագավոր 960-969
* Լևոն III - Կիլիկիայի արքա 1269-1289
* Լևոն III - Բյուզանդական կայսր (717-741)
Իմ ընկեր Նոդարը

**Իմ ընկեր Նոդարը** (), 1967 թվականին Վրացֆիլմ կինոստուդիայում նկարահանված գեղարվեստական ֆիլմ, դրամա։

## Սյուժե
Նոդարը, թողնելով իր աշխատանքը հանքում և լքելով կնոջը, վերադարձել է հայրենի քաղաք՝ իր ընկերների՝ Գիվիի, Բուխուտիի և Գոգիի մոտ։ Նոդարը կենսուրախ երիտասարդ է, ուզում է ամեն ինչում լինել առաջինը, բայց աշխատել չի սիրում։ Որևէ միջոցառում կազմակերպելու նրա բոլոր ջանքերն ավարտվում են անհաջողությամբ նրա թեթևամիտ բնավորության պատճառով։ Իան, որ սկզբում տարվել է Նոդարով, շուտով նույնպես հիասթափվում է նրանից։ Այդ ժամանակ Նոդարն անպատվում է աղջկան, որին պաշտպան է կանգնում Գիվին։ Այս դեպքի շնորհիվ Նոդարը սկսում է այլ կերպ նայել կյանքին։ Նա վերադառնում է ընտանիքի մոտ ու վերսկսում աշխատանքը հանքում։

## Դերերում
* Գեորգի (Գոգի) Խարաբաձե
* Կապիտոն Աբեսաձե
* Գիվի Ալեքսանդրիա
* Ջեմալ Գագանիձե
* Գեորգի Գեգեճկորի
* Մերաբ Գեգեճկորի
* Վիկտոր Դեյսաձե
* Գիա Կոբախիձե
* Զուրաբ Լապերաձե
* Էրոսի Մանջգալաձե
* Իրակլի Նիժարաձե
* Տիա Փիրցխվալա
* Կառլո Սականդելիձե
* Տարիել Սակվարելիձե 
* Տինատին Սեպարտելաձե 
* Բաադուր Ցուլաձե
## Նկարհանող անձնակազմ
* Ռեժիսոր՝ Դավիթ Ռոնդելի
* Սցենարի հեղինակներ՝ Դավիթ Ռոնդելի, Ռեզո (Ռևազ) Չեյշվիլի
* Օպերատոր՝ Ֆելիքս Վիսոցկի
* Կոմպոզիտոր՝ Ռևազ Լագիձե
## Ծանոթագրություններ

## Արտաքին հղումներ
* «Իմ ընկեր Նոդարը» ֆիլմը kinopoisk.ru կայքում

Կատեգորիա:Վրացական ֆիլմեր
Կատեգորիա:1967 ֆիլմեր
Կատեգորիա:Խորհրդային ֆիլմեր
Կատեգորիա:Դավիթ Ռոնդելիի ֆիլմեր
Կատեգորիա:«Վրացֆիլմ» ստուդիայի ֆիլմեր
Կատեգորիա:Վրացերեն ֆիլմեր
Սվիտլիցա

**Սվիտլիցա** (), գետ Ռուսաստանում, հոսում է Յարոսլավլի մարզով։ Գետաբերանը գտնվում է Ուրդոմա գետի ձախ ափից 16 կմ հեռավորության վրա։ Գետի երկարությունը կազմում է 12 կմ։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վոլգա, գետը ենթաավազան չունի գետը թափվում է Վոլգա, գետի գետային ավազանը Օկի։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 08010300212110000010484
* Կոդը ըստ հիդրոլոգիական հետազոտության (ՌԴ) — 110001048
* Ավազանի կոդը — 08.01.03.002
* Ծավալի համարը ըստ ՌԴ-ի — 10
* Թողարկումը ըստ ՌԴ-ի — 0

## Ծանոթագրություններ

Կատեգորիա:Ռուսաստանի գետեր
Կատեգորիա:Վերին Վոլգայի ավազանային շրջանի գետեր
Էնգուս Դիթոն

**Էնգուս Ստյուարտ Դիթոն** (, ), բրիտանացի և ամերիկացի տնտեսագետ։ Վուդրո Վիլսոնի անվան հասարակական և միջազգային հարաբերությունների դպրոցի և Փրինսթոնի համալսարանի տնտեսագիտական ֆակուլտետի տնտեսագիտության և միջազգային հարաբերությունների պրոֆեսոր։ 2015 թվականի Տնտեսագիտության բնագավառում Նոբելյան մրցանակի դափնեկիր «սպառման, աղքատության և բարեկեցության վերլուծության համար»։

## Մրցանակներ և կոչումներ
* BBVA Foundation Frontiers of Knowledge Awards (2011)
* Լեոնտևի մրցանակ (2014)
* Տնտեսագիտության բնագավառում Նոբելյան մրցանակ (2015)

## Անձնական կյանք
Դիթոնն ունի երկու զավակ՝ ծնված 1970 և 1971 թվականներին։ Նա ամուսնացած է Էն Քեյսի հետ։

## Ծանոթագրություններ

## Արտաքին հղումներ
* http://scholar.princeton.edu/deaton

Կատեգորիա:20-րդ դարի ամերիկացի տնտեսագետներ
Կատեգորիա:Ամերիկացի նոբելյան մրցանակակիրներ
Կատեգորիա:Ամերիկացի պրոֆեսորներ
Կատեգորիա:Ամերիկացի տնտեսագետներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Անգլիացի գիտնականներ
Կատեգորիա:Բրիտանական ակադեմիայի անդամներ
Կատեգորիա:Բրիտանական ակադեմիայի թղթակից-անդամներ
Կատեգորիա:Բրիտանացի պրոֆեսորներ
Կատեգորիա:Բրիտանացի տնտեսագետներ
Կատեգորիա:Քեմբրիջի համալսարանի շրջանավարտներ
Մերինյա (Էն)

**Մոնմերլ սյուր Սոն** (), համայնք Ֆրանսիայում, գտնվում է Ռոն Ալպեր մարզի Էն գավառում։ Մտնում է Տուասսե կանտոնի կազմի մեջ։ Նանտյույաի կոմունա։

Համայնքի INSEE կոդ՝ *01242*։

## Աշխարհագրություն
Կոմունան Փարիզ քաղաքից գտնվում է 390 կմ հարավ-արևելք, Լիոն քաղաքից 60 կմ դեպի արևելք, 22 կմ հարավ-արևելք Բուրկ ան Բրեսից։
մինի|ձախից|Կոմունաի քարտեզ

## Կլիմա
Կլիման կիսացամաքային է՝ ցուրտ ձմեռներով և տաք ամառներով։ Կոմունայում անձրևներ հաճախ չեն լինում, հիմնականում՝ ամռան ամիսներին։

## Բնակչություն
Համայնքի բնակչությունը 2010 թվականին կազմում էր 139 մարդ։

## Վարչակազմ

## Տնտեսություն
2010 թվականի տվյալներով 85 աշխատունակ տարիքի մարդկանցից (15-64 տարեկան) 74-ը տնտեսապես ակտիվ էին, 11-ը անգործունակ (Ակտիվության ցուցանիշը — 87,1%, 1999 թվականին եղել է՝ 78,6%)։ 74 աշխատունակ բնակիչներից 68-ը աշխատում էին (41 տղամարդ և 27 կին), անաշխատանք էին 6-ը (1 տղամարդ և 5 կին)։

11 անգործունակ մարդկանցից 4-ը աշակերտներ կամ ուսանողներ են, 3-ը թոշակառու, 4-ը անաշխատունակ էին այլ պատճառներով։

## Ծանոթագրություններ

## Պատկերասրահ

Պատկեր:Map commune FR insee code 01242.png|Կոմունաի քարտեզ


## Արտաքին հղումներ
* 
* 

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Մոդիլիանի (ֆիլմ)

«**Մոդիլիանի**» (), ռեժիսոր Միք Դևիսի կենսագրական դրաման, որ պատմում է 20-րդ դարի հայտնի նկարիչ Ամեդեո Մոդիլիանի մասին։ Գլխավոր դերում՝ Էնդի Գարսիա։

## Սյուժե
Ֆիլմի պատմությունը սկսվում է Փարիզում 1919 թվականին։ Ավարտվել էր առաջին համաշխարհային պատերազմը և գիշերային կյանքը Փարիզում նորից անվերահսկելի և վտանգավոր ցանկություններով լի էր։ Ֆիլմի գլխավոր հերոսը Ամեդեո Մոդիլիանին էր, նա մի հրեա էր Լիվոռնոյից, ով սիրահարված էր Ժաննային՝ ֆրանսիացի կաթոլիկ աղջկա։ Ամեդեոն երեխա ուներ Ժաննայից, բայց Ժաննայի հայրը երեխային վերցրել էր նրանցից և տալիս միանձնուհիների խնամակալությանը։ Մոդիլիանին այդ ժամանակ գումար էր անհրաժեշտ, որ նա կարողանա ազատել իր երեխային։ Հենց այդ ժամանակ Փարիզում անցկացվում էր նկարիչների մրցույթ, մրցանակը գումարի տեսքով էր։

Մոդիլիանին մասնակցում է այդ մրցույթին, որին մասնակցում էր նաև Պիկասոն, Պիկասոն ուներ մեծ փառք, իսկ Մոդիլիանին ապստամբ և հարբեցող էր և ոչ ոքի հայտնի չէր։ Բոլոր մասնակիցները նկարում էին իրենց նկարները, որոնք պետք է ցուցադրվեին մրցույթին։ Մոդիլիանը նույնպես նկարում էր և նրա աշխատանքը ամենալավն էր։ Այսպիսով Մոդիլիանին չներկայացավ մրցույթին, նրան ծեծեցին և նա մահացավ, բայց նկարը ճանաչվեց մրցույթի հաղթող։ Մոդիլիանը իր բոլոր կտավներում աչքեր չէր նկարում, նա ասում էր, որ աչքերը մարդու հոգին են, իսկ այս կտավի մեջ նա նկարել էր Ժաննային և նրա աչքերը։

Մոդիլիանի մահից հետո, Ժաննան ինքնասպան եղավ։ Ֆիլմն ավարտվում է նրանց երկուսի հուղարկավորությամբ, որին ներկա էր Պիկասոն։

## Դերերում

## Ծանոթագրություններ

## Արտաքին հղումներ
* «Մոդիլյանի» ֆիլմը IMDb-ում

Կատեգորիա:2000-ականների անգլերեն ֆիլմեր
Կատեգորիա:2004 դրամա ֆիլմեր
Կատեգորիա:2004 ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Իտալական ֆիլմեր
Կատեգորիա:Ռումինական ֆիլմեր
Կատեգորիա:Ֆրանսիական ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆիլմեր, որոնց գործողությունները տեղի են ունենում 1919 թվականին
Կատեգորիա:2000-ականների ֆրանսիական ֆիլմեր
Ստեփանոս Մատինյան

**Ստեփանոս Մատինյան** (), հայ դերասան։

## Կենսագրություն
Ստեփանոս Մատինյանը ծնվել է Թիֆլիսում, 1843 թվականին։ Եղել է արևելահայ թատրոնի հիմնադիրներից։ Բեմական գործունեությունն սկսել է 1863 թվականին, Թիֆլիսում։ Եղել է ազգային կենցաղ-կատակերգական դերերի վարպետներից։

## Դերեր
*Կիվկիվ՝ Նիկողայոս Փուղինյանի «Դալալ Ղաղո», 
*Սարուխան՝ Նիկողայոս Փուղինյանի «Հազար թումնանոց կաբա»
*Հովակիմ՝ Մ. Տեր-Գրիգորյանի «Ժլատ»

## Ծանոթագրություններ

Կատեգորիա:1843 ծնունդներ
Կատեգորիա:1869 մահեր
Կատեգորիա:Թբիլիսի քաղաքում մահացածներ
Կատեգորիա:Թիֆլիս քաղաքում ծնվածներ
Կատեգորիա:Հայ դերասաններ
Կոստանդին Ալիխանով

**Կոստանդին Միքայելի Ալիխանով** (**Ալիխանյան**, ), հայ իրավաբան, մանկավարժ, դաշնակահար, հասարակական գործիչ, բարերար։

## Կենսագրություն
1872 թվականին ավարտել է Սանկտ Պետերբուրգի համալսարանը, 1875-1876 թվականներին սովորել Սանկտ Պետերբուրգի կոնսերվատորիայում։

1876 թվականին եղել է Թիֆլիսի Նոր երաժշտական դպրոցի, 1886 թվականին՝ ուսումնարանի, Ռուսական երաժշտության ընկերության Թիֆլիսի բաժանմունքի հիմնադիրներից, 1895 թվականից՝ նախագահ։ 1917 թվականին եղել է Թիֆլիսի կոնսերվատորիայի համերգային դահլիճի կառուցման բարերարը։

## Գրականություն
* Армяне-народ созидатель чужих цивилизаций: 1000 известных армян в мировой истории/С. Ширинян.-Ер.: Авт. изд., 2014, стр.287, ISBN 978-9939-0-1120-2 
* Саркисян С. Т. Энциклопедия Арцах-Карабаха. Спб., 2005. - 312 с.: ил. ISBN 5-9676-0034-5 
* Боханов А.Н. Деловая элита России 1914 г. 
* ЛИДЕРЫ ДЕЛОВОГО МИРА РОССИИ. 1914 г.

## Ծանոթագրություններ

Կատեգորիա:Հայ բարերարներ
Կատեգորիա:Հայ դաշնակահարներ
Կատեգորիա:Հայ իրավաբաններ
Կատեգորիա:Հայ հասարակական գործիչներ
Կատեգորիա:Հայ մանկավարժներ
Վրաստանի ճարտարապետների միություն

**Վրաստանի ճարտարապետների միություն**, (), անհատական անդամակցության վրա հիմնված ճարտարապետների միություն, որը նախագահում է Դավիթ Աբուլաձեն։

## Պատմություն
Վրաստանի ճարտարապետների միությունն ստեղծվել է 1931 թվականին։ 1936 թվականին տեղի է ունեցել առաջին համագումարը և միությունն ունեցել է 140 գրանցված անդամներ։ Մինչև 1990 թվականը եղել է Խորհրդային Միության Ճարտարապետների միության կազմում։ 1990 թվականի դեկտեմբերի 6-ից կոչվել է «Ճարտարապետների անկախ միություն», 1991 թվականին նոր կանոնադրությամբ՝ «Ճարտարապետների միություն»։

Ունի շուրջ 722 անդամներ 5 տարածաշրջանային մասնաճյուղերից՝ Աբխազիայի, Աջարիայի, Իմերեթի, Փոթիի։

1996 թվականից յուրաքանչյուր տարվա հոկտեմբերի առաջին շաբաթը նշվում է ճարտարապետների օրը։

## Ծանոթագրություններ

## Արտաքին հղումներ
* საქართველოს არქიტექტორთა კავშირის ოფიციალური საიტი 

Կատեգորիա:Վրացական ճարտարապետություն
Արթուր Պողոսյան (պետական գործիչ)

**Արթուր Հմայակի Պողոսյան** (), ՀՀ պետական գործիչ, ՀՀ մշակույթի նախարարի տեղակալ (2009-2018 թվականներ)։

## Կրթություն
* 1975-1985 թվականներ - սովորել և ոսկե մեդալով ավարտել է Երևանի Ավետիք Իսահակյանի անվան թիվ 16 միջնակարգ դպրոցը։
* 1986-1993 թվականներ - սովորել է Կիևի առևտրատնտեսագիտական ինստիտուտում։
* 1993-1995 թվականներ - ուսանել է Կիևի առևտրատնտեսագիտական ինստիտուտի ասպիրանտուրայում՝ «Տնտեսագիտություն» մասնագիտությամբ։ Տնտեսագիտության թեկնածու (2009)։
* 2002-2006 թվականներ - սովորել և ավարտել է ԵՊՀ իրավաբանական ֆակուլտետը։
* 2006-2007 թվականներ - սովորել և ավարտել է «Եվրասիա» միջազգային համալսարանի մագիստրատուրան՝ «Ֆինանսների կառավարում» մասնագիտությամբ։

## Աշխատանքային գործունեություն
* 1987-1989 թվականներ - ծառայել է Խորհրդային բանակում։
* 1993-1995 թվականներ - «Էդելվեյս» ՍՊԸ տնօրեն (Կիև)։
* 1997-1999 թվականներ - ՀՀ մշակույթի, երիտասարդության հարցերի և սպորտի նախարարության երիտասարդության հարցերի վարչության առաջատար մասնագետ։
* 1998-2009 թվականներ - Համահայկական երիտասարդական հիմնադրամի գործադիր տնօրեն։
* 1999-2001 թվականներ - ՀՀ մշակույթի, երիտասարդության հարցերի և սպորտի նախարարության երիտասարդության հարցերի վարչության գլխավոր մասնագետ։
* 2000-2002 թվականներ - Հայաստանի երիտասարդության ազգային խորհրդի նախագահության անդամ։
* 2001-2002 թվականներ - ՀՀ մշակույթի, երիտասարդության հարցերի և սպորտի նախարարության ծրագրավորման և համագործակցության գլխավոր վարչության պետ։
* 2001 թվականից - «Տեղեկագիր Հայաստանի երիտասարդության» ամսագրի խմբագրական խորհրդի անդամ։
* 2002 թվական - ՀՀ քաղաքացիական ծառայության խորհրդի նախագահի խորհրդական։
* 2002 թվականի օգոստոսին ՀՀ Նախագահի հրամանագրով նշանակավել է ՀՀ կենտրոնական ընտրական հանձնաժողովի անդամ՝ պաշտոնավարելով մինչև 2005 թ. հուլիս։
* 2005-2007 թվականներ - ՀՀ մշակույթի և երիտասարդության հարցերի նախարարի տեղակալ։
* 2007-2008 թվականի մայիս - ՀՀ սպորտի և երիտասարդության հարցերի նախարարի տեղակալ։
* 2009 թվականի մայիսի 4-ին ՀՀ վարչապետի որոշմամբ ազատվել է Հայաստանի Հանրապետության սպորտի և երիտասարդության հարցերի նախարարի տեղակալի պաշտոնից։
* 2009 թվականի մայիսի 4-ին ՀՀ Վարչապետի որոշմամբ նշանակվել է Հայաստանի Հանրապետության մշակույթի նախարարի տեղակալ։
* 2018 թվականի մայիսի 29-ին ազատվել է ՀՀ մշակույթի նախարարի տեղակալի պաշտոնից։

## Պարգևներ և կոչումներ
* Մովսես Խորենացու մեդալ (2013)։

## Ընտանիք
Ամուսնացած է, ունի երեք զավակ։

## Ծանոթագրություններ

Կատեգորիա:«Եվրասիա» միջազգային համալսարանի շրջանավարտներ
Կատեգորիա:ԵՊՀ իրավաբանական ֆակուլտետի շրջանավարտներ
Կատեգորիա:Հայաստանի պետական գործիչներ
Կատեգորիա:Հայ իրավաբաններ
Կատեգորիա:Հայ տնտեսագետներ
Կատեգորիա:Մովսես Խորենացու մեդալակիրներ
Կատեգորիա:Տնտեսագիտության թեկնածուներ
Սովորական ոզնի

**Սովորական ոզնի** (), ոզնիների ընտանիքի եվրասիական ոզնիներ ցեղի կաթնասուն։ Լայն տարածում ունի Եվրոպայում, Փոքր Ասիայում, Արևմտյան Սիբիրում, Ղազախստանի և Ամուրի մարզի հյուսիսարևմտյան հատվածներում, հյուսիսային և հյուսիսարևելյան Չինաստանում։

## Արտաքին տեսք
մինի|220px|ձախից|Ոզնին ձագի հետ
մինի|220px|ձախից|Սովորական ոզնու փշերը
Սովորական ոզնին ոչ մեծ չափերով կենդանի է։ Մարմնի երկարությունը հասնում է 20—30 սանտիմետրի, պոչը մոտ 3 սմ է զանգվածը՝ 700—800 գ։ Ականջները համեմատբար մեծ չեն (սովորաբար 3,5 սմ-ից կարճ)։ Դունչը երկարավուն է։ Կենդանու քիթը սուր է և մշտապես խոնավ։ Սովորական ոզնիների մոտ, որոնք բնակվում են Կիպրոսում, ականջներն ավելի խոշորեն։ Վերին ծնոտի վրա ունեն 20 մանր և սուր ատամներ, իսկ ստորին ծնոտի վրա՝ 16։ Վերին կտրիճները լայն առանձնացված են՝ տեղ թողնելով ստորին կտրիճներին կծելու համար։ Գլուխը համեմատաբար մեծ է։ Թաթերի վրա ունի 5 մատներ՝ սուր եղունգներով։ Ետին վերջույթներն ավելի երկար են, քան առջևի վերջույթները։ Սովորական ոզնիների փշերը կարճ են, ոչ երկար, քան 3 սմ։ Գլխի վրայի փշերը բաժանվում են 2 «հատվածների»։ Փշերի վերին մակերևույթը հարթ է, գունավորումը՝ փոփոխական՝ բաց գույնից մինչև գորշագույն։ Մեջքին, կողքերին և գլխին փշերի երկարությունը հասնում է 2 սմ-ի։ Ներսից դրանք սնամեջ են՝ լցված օդով։ Փշերն աճում են այնքան արագ, որքան մազերը։ Փշերի միջև աճում են ոչ խիտ, կարճ մազեր։ Գլուխը ծածկված է կոշտ և սսովորաբար մուգ գունավորմամբ մազերով։ Հասսուն առանձնյակներիմոտ սովորաբար հանդիպում է 5000-6000 փուշ, իսկ ավելի երիտասարդների մոտ՝ մոտ 3000։

Սովորական ոզնիների դնչի, ոտքերի և փորիկի գուբժնավորումը տատանվում է դեղնասպիտակավունի և մուգ շականակագույնի միջև։ Փշերը գորշագույն են՝ բաց երանգոավորմամբ։ Կուրծքը և պարանոցը միագույն են, առանց սպիտակ բծերի։ Իսպանիայի տարածքում հանդիպող տեսակները ունեն խամրած գույն։

## Տարածվածություն
Սովորական ոզնու բնական արեալն ընդգրկում է Արևմտյան Եվրոպան և Կենտրոնական Եվրոպան, Բրիտանական կղզիները, Սկանդինավյան երկրների հարավային հատվածը, Ռուսաստանի եվրոպական մասի հյուսիս-արևմուտքը, Արևմտյան Սիբիրը։ Սովորական ոզնին նաև բնակեցվել է Նոր Զելանդիայում։

### Հայաստանում
Հայաստանում հանդիպում է ծովի մակարդակից 700-2500 մ բարձրության վրա։ Հանդիպում է Աշոցքից մինչև Նոյեմբերյան ընկած հատվածներում, հարավում հասնում է մինչև Մեղրու շրջան։ Հանդիպում է կիսաանապատներում, լեռնատապաստաններում, մարգագետնատափաստաններում և անտառային գոտում։

Սովորաբար հանդիպում է այգիներում, թփուտներով և բուսականությամբ առկա գետերի հովիտներում, երբեմն՝ հացահատիկային ցանքատարածքներում և բանջարանոցներում։

Հայաստանի տարածքում կատարված ուսումնասիրությունների ընթացքում երկու անգամ այս տեսակը գրանցվել է Ամուլսարի հարավային ամենաստորին հատվածում՝ Գորայք գյուղից ոչ հեռու։

## Ծանոթագրություններ

Կատեգորիա:Եվրասիական ոզնիներ
Կատեգորիա:Կենդանիներ այբբենական կարգով
Հակոբ Մաթիլյան

**Հակոբ Աղասու Մաթիլյան** (), Հայաստանի պետական և քաղաքական գործիչ։

## Կրթություն
*1975-1979 թթ. սովորել և ավարտել է Հայկական գյուղատնտեսական ինստիտուտը՝ տնտեսագետի որակավորմամբ։

## Աշխատանքային գործունեությունը
*1979-1981 թթ. - ծառայել է Խորհրդային բանակում։ 
*1981-1986 թթ. - Արթիկի շրջխորհրդի գործկոմի գյուղատնտեսության վարչության տնտեսագետ-ֆինանսիստ։
*1986-1990 թթ. - Ժողովրդական վերահսկողության կոմիտեի Արթիկի շրջանային կոմիտեի նախագահի տեղակալ։
*1990-1995 թթ. - Արթիկի շրջանային վիճակագրական վարչության պետ։

## Պետական և քաղաքական գործունեությունը
*1995-1998 թթ. - կատարել է կուսակացական աշխատանք ՀՅԴ կուսակցությունում։
*2002 թ. հունիսի 2-ին լրացուցիչ ընտրությունների վերաքվեարկությամբ ընտրվել է ՀՀ Ազգային ժողովի 2-րդ գումարման պատգամավոր թիվ 67 ընտրատարածքից։ Ազգային ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ։ ՀՅԴ խմբակցության անդամ։
*2003 թ. մայիսի 25-ին մասնակցել է ՀՀ Ազգային ժողովի 3-րդ գումարման ընտրություններին թիվ 50 ընտրատարածքում, սակայն չի ընտրվել։
*2003 թ. հունիսին ՀՀ Վարչապետի որոշմամբ նշանակվել է ՀՀ բնապահպանության նախարարի տեղակալ։
*2009 թ. մայիսի 4-ին ՀՀ Վարչապետի որոշմամբ ազատվել է Հայաստանի բնապահպանության նախարարի տեղակալի պաշտոնից՝ իշխանական կոալիցիայից ՀՅԴ դուրս գալու կապակցությամբ։
*2009 թ. - «Իզոտոպ Դելտա» ՍՊԸ տնօրեն (ԼՂՀ)։
*2014 թ. - «Բերձոր հաստոց» արտադրամասի տնօրեն (ԼՂՀ)։
*2015 թ. - ՀՀ Վարչապետի որոշմամբ նշանակվել է ՀՀ գյուղատնտեսության նախարարության ջրային տնտեսության պետական կոմիտեի նախագահի տեղակալ։

Ամուսնացած է, ունի երկու որդի։

## Ծանոթագրություններ

Կատեգորիա:1959 ծնունդներ
Կատեգորիա:Ապրիլի 27 ծնունդներ
Կատեգորիա:Արթիկ քաղաքում ծնվածներ
Կատեգորիա:ՀԱԱՀ շրջանավարտներ
Կատեգորիա:ՀՀ ԱԺ 2-րդ գումարման պատգամավորներ
Կատեգորիա:ՀՅԴ անդամներ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Մանուկ Մկրտչյան

**Մանուկ Աշոտի Մկրտչյան** ( գ. Գորայք, Սիսիանի շրջան), ՀՀ պետական գործիչ, ՀՀ կրթության և գիտության նախարարի տեղակալ (2009-2018 թթ.)։

## Կրթություն
*1970-1975 թթ. - սովորել է ԵՊՀ մեխանիկամաթեմատիկական ֆակուլտետում՝ մաթեմատիկոսի որակավորմամբ։
*1978-1981 թթ. - ուսանել է ԽՍՀՄ գիտությունների ակադեմիայի Սիբիրյան բաժանմունքի ֆիզիկայի ինստիտուտի ասպիրանտուրայում։ Ֆիզիկամաթեմատիկական գիտությունների թեկնածու։
*Մանկավարժական գիտությունների դոկտոր։ ՌԴ Սոցիալական մանկավարժական գիտությունների ակադեմիայի իսկական անդամ։

## Աշխատանքային գործունեություն
*1976-1977 թթ. - աշխատել է Աբովյանի շրջանի Գառնի գյուղի թիվ 2 միջնակարգ դպրոցում որպես մաթեմատիկայի ուսուցիչ։
*1977-1978 թթ. - Հայկական ԽՍՀ գիտությունների ակադեմիայի մաթեմատիկայի ինստիտուտի կրտսեր գիտաշխատող։
*1982-1983 թթ. - աշխատել է Կրասնոյարսկի ռադիոտեխնիկայի գործարանում որպես ինժեներ։
*1983-1988 թթ. - Կրասնոյարսկի պետական համալսարանի ավագ դասախոս։
*1988-1993 թթ. - Կրասնոյարսկի ուսուցիչների վերապատրաստման ինստիտուտի ամբիոնի վարիչ։
*1993-1996 թթ. - Կրասնոյարսկի Կրասնոյարսկի կրթության զարգացման կենտրոնի բաժնի վարիչ։
*1996-1999 թթ. - ՀՀ կրթության և գիտության նախարարության մանկավարժական գիտահետազոտական ինստիտուտի տնօրեն։
*1999-2007 թթ. - ՀՀ կրթության և գիտության նախարարության կրթության ազգային ինստիտուտի բաժնի վարիչ։
*2007 թ. - «Գնահատման և թեստավորման կենտրոն» ՊՈԱԿ տնօրենի տեղակալ։
*2007-2009 թթ. - «Գնահատման և թեստավորման կենտրոն» ՊՈԱԿ տնօրեն։
*2009 թ. մայիսի 4-ին ՀՀ Վարչապետի որոշմամբ նշանակվել է Հայաստանի Հանրապետության կրթության և գիտության նախարարի տեղակալ, 2018 թվականի հունիսի 8-ին ազատվել է զբաղեցրած պաշտոնից։

## Պարգևներ և կոչումներ
*Մովսես Խորենացու մեդալ (2011)։

Ամուսնացած է, ունի երկու զավակ։

## Ծանոթագրություններ

Կատեգորիա:1952 ծնունդներ
Կատեգորիա:Գորայք գյուղում ծնվածներ
Կատեգորիա:Դեկտեմբերի 23 ծնունդներ
Կատեգորիա:ԵՊՀ շրջանավարտներ
Կատեգորիա:Հայ մաթեմատիկոսներ
Կատեգորիա:Հայաստանի պետական գործիչներ
Կատեգորիա:Մաթեմատիկոսներ այբբենական կարգով
Կատեգորիա:Մանկավարժական գիտությունների դոկտորներ
Կատեգորիա:Մովսես Խորենացու մեդալակիրներ
Կատեգորիա:Ֆիզիկամաթեմատիկական գիտությունների թեկնածուներ
Մինաս Մինասյան

**Մինաս Մկրտչի Մինասյան** (), ՀՀ պետական գործիչ։

## Կրթություն
*1988-1993 թթ. - սովորել և ավարտել է Երևանի ժողովրդական տնտեսության ինստիտուտի պլանատնտեսագիտական ֆակուլտետը։
*1993-1995 թթ. - սովորել և ավարտել է Երևանի ժողովրդական տնտեսության ինստիտուտի ասպիրանտուրան։

## Աշխատանքային գործունեություն
*1986 թ. - աշխատել է «Ատոմջերմէնորգոնախագիծ» գիտահետազոտական ինստիտուտում որպես օժանդակ բանվոր։
*1986-1987 թթ. - աշխատել է «Ռոսիա» կինոթատրոնում որպես կինոմեխանիկի օգնական։
*1993-1995 թթ. - աշխատել է «Կարին-91» առևտրա-արտադրական ֆիրմայում որպես սոցիալ-տնտեսական հարցերի գծով փոխտնօրեն։
*1995-1998 թթ. - ՀՀ կառավարության գործերի կառավարչության սոցիալական քաղաքականության վարչության առաջատար մասնագետ։
*1998-1999 թթ. - աշխատել է «Հայէներգո» ՊՓԲԸ-ում որպես մեծածախ շուկայի կազմակերպման բաժնի պետ։
*1999-2001 թթ. - աշխատել է «Հայէներգո» ՊՓԲԸ-ում որպես արժեթղթերի և մեծածախ շուկայի կազմակերպման բաժնի պետի տեղակալ։ 
*2001-2004 թթ. - «Կարինհրատ» ՍՊԸ խորհրդի նախագահ։ 
*2004-2005 թթ. - «Կարինհրատ» ՍՊԸ փոխտնօրեն։ 
*2005 թ. - ՀՀ Սոցիալական ապահովագրության պետական հիմնադրամի նախագահի աշխատակազմի ղեկավար։
*2005-2008 թթ. - ՀՀ Սոցիալական ապահովագրության պետական հիմնադրամի աշխատակազմի ղեկավար։
*2009 թ. ապրիլի 16-ին ՀՀ վարչապետի որոշմամբ նշանակվել է Հայաստանի Հանրապետության աշխատանքի և սոցիալական հարցերի նախարարության սոցիալական ապահովության պետական ծառայության աշխատակազմի ղեկավար։
*2013 թ. հունիսի 6-ին ՀՀ վարչապետի որոշմամբ պաշտոնավարման ժամկետը երկարաձգվել է մինչև 2017 թվականի ապրիլի 16-ը։

## Դասային աստիճան
*Հայաստանի Հանրապետության քաղաքացիական ծառայության երկրորդ դասի պետական խորհրդական (2014)

## Ընտանիք
Ամուսնացած է, ունի երկու զավակ։ Մինաս Մինասյանը ՀՀ ճարտարապետների միության նախագահ Մկրտիչ Մինասյանի որդին է։

Հայաստանի Հանրապետական կուսակցության անդամ է։ Տիրապետում է ռուսերեն և անգլերեն լեզուներին։

## Ծանոթագրություններ

Կատեգորիա:Հայաստանի պետական գործիչներ
Կատեգորիա:1971 ծնունդներ
Կատեգորիա:Հուլիսի 19 ծնունդներ
Կատեգորիա:Երևան քաղաքում ծնվածներ
Կատեգորիա:ՀՊՏՀ շրջանավարտներ
Կատեգորիա:ՀՀԿ անդամներ
Կատեգորիա:Հայաստանի Հանրապետության քաղաքացիական ծառայության երկրորդ դասի պետական խորհրդականներ
Վրաստանի նկարիչների միություն

**Վրաստանի նկարիչների միություն**, Վրաստանի արվեստագետներին միավորող մշակութային կազմակերպություն։

## Պատմություն
Միությունը հիմնադրվել է 1933 թվականին նկարիչ Դիմիտրի Շևարնաձեի նախաձեռնությամբ։ Այդուհանդերձ միություններ են ստեղծվել նաև Վրաստանի այլ շրջաններում, այդ թվում Աբխազիայում և Աջարիայում։ Տարբեր ժամանակահատվածներում միությունը ղեկավարել են վրացական արվեստի հայտնի ներկայացուցիչներ։ Միությունն ունի 1700 նկարիչ և արվեստի քննադատ անդամներ։

2013 թվականին Վրաստանի մշակույթի նախարարության և Հուշարձանների պահպանության միության հետ համատեղ Թբիլիսիի քաղաքապետարանում տեղի է ունեցել Վրաստանի նկարիչների միության 80-ամյա հոբելյանին նվիրված ցուցահանդես։

## Ծանոթագրություններ

Կատեգորիա:Ստեղծագործական միություններ
Կատեգորիա:Վրացական արվեստ
Գիշենուտ (լեռ)

**Գիշենուտ**, լեռ Պոնտական լեռներում, Ճորոխի ավազանում։ Այստեղից դեպի Սպերի հովիտն են հոսում բազում գետակներ։

## Ծանոթագրություններ

Կատեգորիա:Պոնտոսի լեռնային համակարգ
Կատեգորիա:Էրզրումի մարզի լեռներ
Հայ-վրացական գրական կապեր

**Հայ-վրացական գրական կապեր**, սկիզբ են առել 5-րդ դարում, աշխուժացել են 19-րդ դարում, երբ Թիֆլիսը դարձել կովկասահայերի գիտական, գրական ու մշակութային կենտրոնը։ Վրացալեզու հայազգի շատ գործիչներ դարերի ընթացքում հարստացրել են վրաց ժողովրդի հոգևոր գանձարանը։ Վրաց գրականության պատմության մեջ իրենց պատվավոր տեղն ունեն Սայաթ-Նովան, հրապարակախոս, գրաքննադատ և հրատարակիչ Գեորգի Թումանովը, արձակագիր և ժուռնալիստ Ա. Հախնազարովը։ Հայ և վրաց գրական կապերի պայծառ էջերից են Խաչատուր Աբովյանի և վրաց գործիչների, Հովհաննես Թումանյանի և Իոսիֆ Գրիշաշվիլու, Ավետիք Իսահակյանի, Դերենիկ Դեմիրճյանի և Կոնստանտին Գամսախուրդիայի, Եղիշե Չարենցի ու Տ. Տաբիձեի մտերմությունը։ Խորհրդային իշխանության տարիներին հայերեն և վրացերեն հրապարակվել են երկու տասնյակից ավելի ժողովածուներ, առանձին գրքերով լույս են տեսել հայ և վրաց դասական գրողների, ավագ ու կրտսեր սերնդի արձակագիրների և բանաստեղծների ստեղծագործությունները։ Հայ և վրաց գրականագետները քննադատական և բանասիրական ուսումնասիրություններով շարունակվում են հարստացնել երկու ժողովուրդների գրական - մշակութային կյանքը։

Կատեգորիա:Հայ գրականություն
Կատեգորիա:Վրաց գրականություն
Գրիխալվա

**Գրիխալվա** (), նախկինում հայտնի է եղել որպես Տաբասկո գետ, տեղացիներն այն անվանում են նաև Չյապա և Մեզկալապա գետ) 480 մետր երկարությամբ գետ Մեքսիկայի հարավ-արևելքում։

## Պատմություն
Գետն անվանվել է ի պատիվ Խուան դե Գրիխալվայի, ով 1518 թվականին այցելել է այդ վայրերը։ Գետը Չյապասի բարձրադիր լեռներով հոսում է դեպի Տաբասկո նահանգ, Սումիդերո կիրճով դեպի Կամպեչե ծովածոց։ Գետի ավազանը 134,400 կմ է։

left|thumb|Գրիխալվա գետը Վիլյաերմոսայի տարածքում

Նեզաուալկոյոտլ լճից անցնելով և ստեղծելով արհեստական լիճ հիդրոէլեկտրոկայանի համար, գետը ուղղությունը թեքում է հյուսիս, այնուհետև արևելք՝ զուգահեռ անցնելով Չյապասի և Տաբասկոյի պետական սահմանով։ Գետը հոսում է Վիլյաերմոսա քաղաքով, որտեղ 2001 թվականին գետն անցնելու համար կառուցվել է ճոպանային կամուրջ և թափվում է Մեքսիկական ծոց։ Գետը նավարկելի է։

## Ծանոթագրություններ

## Արտաքին հղումներ
* World Delta Database: Rio Grijalva River 
* Sixteenth Century Church Re-Emerges From The Water After Drought

Կատեգորիա:Մեքսիկայի գետեր
Ջերի Լոուլեր

**Ջերի Օ'Նիլ Լոուլեր** (, ), ամերիկացի նախկին պրոֆեսիոնալ ըմբշամարտիկ (ռեստլեր) և հաղորդավար, WWE փառքի սրահի անդամ (2007)։ Ներկա պահին հանդես է գալիս «WWE» կազմակերպությունում՝ որպես «SmackDown» շաբաթական հեռուստաշոուի և փեյ-փեր-վյու իրադարձությունների հաղորդավար։ Ռեստլինգային շրջանակներում առավել հայտնի է որպես **Ջերի «արքա» Լոուլեր** (*Jerry "The King" Lawler*)։

Մինչև 1992 թվականին «WWE»-ի (այն ժամանակ՝ WWF) հետ պայմանագիր կնքելուն, Լոուլերը ելույթներ էր ունեցել «National Wrestling Alliance» (NWA) համազգային ռեստլինգ-ցանցի ստորաբաժանումներում՝ ընդհանուր առմամբ տիրելով 168 չեմպիոնական տիտղոսի, որոնցից 32-ը՝ ծանրքաշային (այդ թվում՝ մեկ AWA, երեք անգամ WCWA և քսանութ անգամ USWA միացյալ աշխարհի ծանրքաշային տիտղոս)։ «WWE»-ում հանդես գալուց ի վեր Լոուլերը ոչ մի չեմպիոնական տիտղոս չի նվաճել։

2007 թվականին առաջադրվել է WWE փառքի սրահ։

## Ծանոթագրություններ

## Արտաքին հղումներ
* Էջը WWE.com կայքում

Կատեգորիա:1949 ծնունդներ
Կատեգորիա:WWE փառքի սրահի անդամներ
Կատեգորիա:Ամերիկացի հեռուստատեսային դեմքեր
Կատեգորիա:Ամերիկացի մարզիկներ
Կատեգորիա:Ամերիկացի պրոֆեսիոնալ ըմբշամարտիկներ
Կատեգորիա:Նոյեմբերի 29 ծնունդներ
Վրաստանի ազգային արխիվ

**Վրաստանի ազգային արխիվ**, արխիվային նյութերի համալրման, հաշվառման, պահպանման և օգտագործման պետական կազմակերպություն Վրաստանում։

## Պատմություն
Ժամանակակից արխիվները Վրաստանում ստեղծվել են 1920 թվականի ապրիլի 23-ին «Հանրապետական կենտրոնական արխիվի ստեղծման մասին օրենքի» համաձայն։

1921 թվականի հուլիսի 1-ին Վրաստանի հեղափոխական կոմիտեն հրամանագիր է ստորագրել «Արխիվային գործի վերակազմավորման մասին»։

2004 թվականից արխիվային հաստատությունը ներկայանում է Վրաստանի արդարադատության նախարարության ենթակայության ներքո՝ որպես Վրաստանի պետական արխիվի դեպարտամենտ։ Վրաստանի արդարադատության նախարարի 2007 թվականի մարտի 12-ի թիվ 71 հրամանի համաձայն ձևավորվել է Վրաստանի ազգային արխիվը։ Արխիվային և գործավարության ոլորտների վերահսկողությունը վերապահված է Վրաստանի արդարադատության նախարարությանը։

## Արտաքին հղումներ
* Պաշտոնական կայք

Կատեգորիա:Ազգային արխիվներ
Կատեգորիա:Վրաստանի կառավարություն
Բախտրիոնի բերդ

**Բախտրիոն** (, Բախտրիոնի), ավերված բերդ Վրաստանի արևելքում՝ Կախեթի մարզում։ Կառուցվել է 17-րդ դարում Ալազան գետի ձախ ափին՝ Ալազանի՝ Իլտո գետի հետ միախառնվելու վայրից ոչ հեռու։ 1650-ական թվականներին բերդում տեղակայված է եղել Սեֆյան Իրանի զորախումբը, մինչ վրացի ապստամբները գրավել ու ավերել են այն։ Ներկայում պահպանվել են բերդի միայն աննշան մնացորդներ։

## Պատմություն
Բերդն իր անունն ստացել է նախկինում գոյություն ունեցած Բախտրիանի գյուղի անունից, որի մոտակայքում կառուցվել էր բերդը 1650-ական թվականներին։ Այնտեղ տեղակայված էր ղըզըլբաշների կայազորը, որ Իրանի շահի կողմից ուղարկվել էր այդ տարածաշրջանում պարսկական տիրապետությունն ուժեղացնելու և Վրաստանը թուրք քոչվորներից պաշտպանելու համար։ Բերդը գտնվում էր ռազմավարական կարևոր նշանակություն ունեցող վայրում. այն վերահսկում էր այն ճանապարհները, որոնք տանում էին դեպի Մեծ Կովկասի լեռները, որտեղ բնակվում էին Թուշեթի, Փշավի ու Խևսուրեթիի վրացի լեռնականները։

1659 թվականին վրացի լեռնականները միանում են Կախեթի ապստամբներին, ովքեր անակնկալ հարձակվում են բերդի վրա։ Կռվի ընթացքում վրացիները կոտորում են ղըզըլբաշների զորքը, ապա գրավում են պարսկական մեկ այլ ամրոց՝ Ալավերդին։ Այս իրադարձություններն արտացոլվել են բանահյուսության մեջ, ինչի շնորհիվ պահպանվել են Բախտրիոնի ճակատամարտի լեռնական հերոսների անունները։ Նրանք են Զեզվա Գապրինդաուլին Թուշեթից, Նադիա Խոշարաուլին Խևսուրեթիից և Գոգոլաուրին Փշավից։ Այդ ճակատամարտին է նվիրված նաև 19-րդ դարի վրացի բանաստեղծ Վաժա Փշավելայի «Բախտրիոնի» պոեմը (1892)։ Բախտրիոնի անունը կրող փողոցներ կան Թբիլիսիում, Ախմետայում, Թելավում, Լագոդեխում, Քարելում և Կասպիում։

## Ծանոթագրություններ

Կատեգորիա:Վրացական բերդեր
Կատեգորիա:Կախեթի մարզի շենքեր և կառույցներ
Կատեգորիա:Ախմետայի շրջան
Կատեգորիա:Բերդեր այբբենական կարգով
Գելինթաշ

**Գելինթաշ**, լեռ Հայկական լեռնաշխարհում, Կարսի մարզում՝ նախկինում Օլթիի օկրուգում, ներկայումս Թուրքիայի Էրզրումի մարզում։ Հավանաբար պատկանում է Մեծրաց լեռնաշղթային։

## Ծանոթագրություններ

Կատեգորիա:Մեծրաց լեռնաշղթա
Կատեգորիա:Էրզրումի մարզի լեռներ
Գյորանդաշի լեռնանցք

**Գյորանդաշի լեռնանցք**, Հայկական լեռնաշխարհում, Հայկական Տավրոս լեռնահամակարգում, Արտոս լեռնագագաթի արևելյան կողմը։ Այս լեռնանցքով ճանապարհը Շատախի կողմերից անցնում է դեմի Վանի շրջան։

## Ծանոթագրություններ

Կատեգորիա:Հայկական լեռնաշխարհի լեռնանցքներ
Կատեգորիա:Լեռնանցքներ այբբենական կարգով
Կատեգորիա:Թուրքիայի լեռնանցքներ
Aégis

**Aégis**, նորվեգական «Theatre of Tragedy» մետալ-խմբի երրորդ ալբոմը։ Թողարկվել է 1998 թվականին Massacre Records լեբլյի մեջ։ ներառում է կոնցեպտուալ ալբոմ, որը պատմում է միֆական կանանց մասին։ Ձայնագրության մեջ առաջին անգամ բացակայում էր Գրոուլինգ Ռայմոնդը, որը երգում էր մաքուր վոկալային գոթիկ ռոք ոճով (բացառությամբ՝ «Venus» և «Bacchante» ստեղծագործությունները)։ Ալբոմը իր մեջ պարունակում էր ավելի մթնոլորտային էլեկտրոնիկ հնչեղություն, որը պայմանավորված է սինթեզների ավելի ծանր հնչեղությամբ։
 
## Ստեղծագործությունների ցանկ

## Ձայնագրությունների մասնակիցներ
* Լիվ Քրիստին — վոկալ
* Raymond István Rohonyi — վոկալ
* Frank Claussen — կիթառ
* Tommy Olsson — կիթառ
* Lorentz Aspen — սինթեզ
* Eirik Tjelta Saltrø — բասս կիթառ
* Hein Frode Hansen — հարվածային գործիքներ

## Արտաքին հղումներ
* Darklyrics երգի տեքստը
* Ալբոմը խմբի պաշտոնական կայքում

Կատեգորիա:1998 ալբոմներ
Բալդոնեի շրջան

**Բալդոնեի շրջան** (), վարչատարածքային միավոր Լատվիայի կենտրոնական մասում, Զեմգալե պատմական մարզում։ Բաղկացած է Բալդոնաեի վոլոստից և Բալդոնե քաղաքից, որը և շրջանի վարչական կենտրոնն է։ Բնակչությունը 2010 թվականի հունվարի 1֊ի տվյալներով՝ կազմում է 5 726 մարդ։

Շրջանի մակերեսը 179,1 կմ² է։

Շրջանը կազմավորվել է 2009 թվականի հուլիսի 1֊ին։

## Բնակչություն
2010 թվականի հունվարի 1֊ին բնակչության թվաքանակը կազմում էր 5 726 մարդ։

### Ազգային կազմ
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը․

## Տես նաև
* Լատվիայի վարչական բաժանում

## Ծանոթագրություններ

## Արտաքին հղումներ
* Բալդոնեի շրջանի պաշտոնական կայք  

Կատեգորիա:Լատվիայի շրջաններ
Պերկինի ռեակցիա

**Պերկինի ռեակցիա**, արոմատիկ ալդեհիդների և կարբոնաթթուների անհիդրիդների փոխազդեցության միջոցով β արիլակրիլաթթուների (դարչնաթթուների, նրանց ածանցյալների և նմանակների) սինթեզի եղանակ։ Ռեակցիան ընթանում է հիմնային բնույթի կատալիզատորների (կարբոնաթթուների և ածխաթթվի ալկալիական աղեր, երրորդային ամիններ) առկայությամբ։ Պերկինի ռեակցիան ընկած է Կումարինի արդ․ սինթեզի (սալիցիալադեհիդից և քացախաթթվի անհիդրիդից) հիմքում։ Ռեակցիան հայտնաբերել է Ու․ Պերկին ավագը (1868)։

Կատեգորիա:Անվանական ռեակցիաներ օրգանական քիմիայում
Կատեգորիա:Օրգանական ռեակցիաներ
Կատեգորիա:Կոնդենսացման ռեակցիաներ
Ջի Սու

**Ջի Սու** (հանգըլ՝ 지수, հանջա՝ 志洙, կորեերենի նոր ռոմանականացում՝ Ji-su), ծննդյան անուն՝ Կիմ Ջի Սու (հանգըլ՝ 김지수, ), հարավկորեացի դերասան։ Դերասանական դեբյուտը կատարել է 2009 թվականին՝ խաղալով մի շարք կարճամետրաժ ֆիլմերում։ Սակայն առավել հայտնի դերը 2015 թվականին նկարահանված «Բարկացած մայրիկը» հեռուստասերիալում խաղացած երիտասարդ տղայի դերն է։ Այժմ նկարահանվում է «Եղի՛ր համարձակ» հեռուստասերիալում։

## Ֆիլմագրություն
### Ֆիլմ

### Դրամաներ

## Ծանոթագրություններ

## Արտաքին հղումներ
*

Կատեգորիա:Հարավկորեացի դերասաններ
Կատեգորիա:Հարավկորեացի կինոդերասաններ
Կատեգորիա:Հեռուստատեսային դերասաններ
Կատեգորիա:Թատրոնի դերասաններ
Շալամոն (Էն)

**Շալամոն ** (), քաղաք և կոմունա Ֆրանսիայում, մտնում է Ռոն Ալպեր մարզի կազմի մեջ։ Էնի դեպրատամենտում։ Մտնում է Շալամոն կանտոնի կազմի մեջ։ Կոմունայի օկրուգը Բուրկ ան Բրեսն է։

## Աշխարհագրական դիրք
Քաղաքը գտնվում է Բուրկ ան Բրեսից 25 կիլոմետր հարավ։ Քաղաքի արևելյան մասով է հոսում Վեյլ գետը։

## Ծանոթագրություններ

## Արտաքին հղումներ
* Պաշտոնական կայք 
* քաղաքի պատմություն

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Շալե (Էն)

**Շալե ** (), կոմունա Ֆրանսիայում՝ Ռոն Ալպեր երկրամասի Էն գավառում։ Մտնում է Սեն Ռամբեր ան Բիուժե կանտոնի մեջ։ Շրջանը՝ Բելլե։

Կոմունայի INSEE կոդը՝ 01076։

## Աշխարհագրություն
Կոմունան Փարիզ քաղաքից գտնվում է 410 կմ հարավ-արևելք, Լիոն քաղաքից 60 կմ դեպի հյուսիս-արևելք, 37 կմ հարավ-արևելք Բուրկ ան Բրեսից։

## Կլիմա
Կլիման կիսացամաքային է, ձմռանը ցուրտ է, իսկ ամռանը՝ տաք։ Կոմունայում անձրևներ հաճախ են լինում, հիմնականում՝ ամռան ամիսներին։

## Բնակչություն
Կոմունայի բնակչությունը 2010 թվականին կազմել է 127 մարդ։

## Ադմինիստրացիա

## Տնտեսություն
2010 թվականին աշխատունակ տարիք (15-64 տարեկան) ունեցող 74 մարդկանցից 50-ը տնտեսապես ակտիվ են եղել, 24-ը՝ պասիվ (ակտիվության ցուցանիշը՝ 67,6 % է, 1999 թվականին՝ 69,5 %)։ 50 ակտիվ բնակիչներից աշխատել են 42 -ը (22 տղամարդ, 20 կին), գործազուրկ է եղել 8 մարդ 5 տղամարդ և 3 կին)։ 24 պասիվներից 3 մարդ եղել են աշակերտ կամ ուսանող, 11-ը՝ թոշակառու, 10-ը պասիվ են եղել այլ պատճառներով։

## Ծանոթագրություններ

## Արտաքին հղումներ
* Ֆրանսիայի տնտեսական հետազոտությունների և վիճակագրության ազգային ինստիտուտ 
* cassini.ehess.fr. Проверено 7 июня 2014 

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ